CELEX: 32022D0679
Language: sl
Date: 2022-01-19 00:00:00
Title: Izvedbeni sklep Komisije (EU) 2022/679 z dne 19. januarja 2022 o vzpostavitvi nadzornega seznama skrb vzbujajočih snovi in spojin za vodo, namenjeno za prehrano ljudi, kot je določeno v Direktivi (EU) 2020/2184 Evropskega parlamenta in Sveta (notificirano pod dokumentarno številko C(2022) 142) (Besedilo velja za EGP)

27.4.2022   
               
               
                  SL
               
               
                  Uradni list Evropske unije
               
               
                  L 124/41
               
            
         IZVEDBENI SKLEP KOMISIJE (EU) 2022/679
         z dne 19. januarja 2022
         o vzpostavitvi nadzornega seznama skrb vzbujajočih snovi in spojin za vodo, namenjeno za prehrano ljudi, kot je določeno v Direktivi (EU) 2020/2184 Evropskega parlamenta in Sveta
         
            
               (notificirano pod dokumentarno številko C(2022) 142)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2020/2184 Evropskega parlamenta in Sveta z dne 16. decembra 2020 o kakovosti vode, namenjene za prehrano ljudi (1), in zlasti člena 13(8), prvi pododstavek, Direktive;
         ob upoštevanju naslednjega:
         
                     (1)
                  
                  
                     Direktiva (EU) 2020/2184 določa vzpostavitev nadzornega seznama snovi in spojin, ki iz zdravstvenih razlogov vzbujajo zaskrbljenost javnosti ali znanosti za vodo, namenjeno za prehrano ljudi („nadzorni seznam“). Na nadzornem seznamu se navede orientacijska vrednost za vsako snov in spojino ter po potrebi možna analizna metoda, ki ne vsebuje čezmernih stroškov.
                  
               
                     (2)
                  
                  
                     V skladu s členom 13(8) Direktive (EU) 2020/2184 je treba 17-beta-estradiol in nonilfenol vključiti na prvi nadzorni seznam zaradi njunih lastnosti endokrinih motilcev in tveganja, ki ga predstavljata za zdravje ljudi. Na podlagi najnovejših priporočil Svetovne zdravstvene organizacije glede parametrov pitne vode (2) bi bilo treba s tem izvedbenim sklepom določiti orientacijski vrednosti 300 ng/l za nonilfenol in 1 ng/l za 17-beta-estradiol.
                  
               
                     (3)
                  
                  
                     Meje določljivosti, kot so opredeljene v Direktivi Komisije 2009/90/ES (3), so določene za 17-beta-estradiol in nonilfenol, da se omogočijo meritve orientacijskih vrednosti s sprejemljivo stopnjo natančnosti brez pretiranih stroškov.
                  
               
                     (4)
                  
                  
                     Ukrepi iz tega sklepa so v skladu z mnenjem odbora iz člena 22(1) Direktive (EU) 2020/2184 –
                  
               SPREJELA NASLEDNJI SKLEP:
         
            Člen 1
            Nadzorni seznam skrb vzbujajočih snovi in spojin za vodo, namenjeno za prehrano ljudi, iz člena 13(8) Direktive (EU) 2020/2184 je določen v Prilogi k temu sklepu.
         
         
            Člen 2
            Ta sklep je naslovljen na države članice.
         
         
            V Bruslju, 19. januarja 2022
            
               
                  Za Komisijo
               
               Virginijus SINKEVIČIUS
               
                  član Komisije
               
            
         
         
            (1)  UL L 435, 23.12.2020, str. 1.
         
            (2)  Svetovna zdravstvena organizacija, regionalni urad za Evropo, projekt sodelovanja v zvezi s parametri pitne vode, priporočila z dne 11. septembra 2017 za podporo reviziji Priloge I k Direktivi Sveta 98/83/ES o kakovosti vode, namenjene za prehrano ljudi (direktiva o pitni vodi), https://ec.europa.eu/environment/water/water-drink/pdf/WHO_parameter_report.pdf.
         
            (3)  Direktiva Komisije 2009/90/ES z dne 31. julija 2009 o določitvi strokovnih zahtev za kemijsko analiziranje in spremljanje stanja voda v skladu z Direktivo Evropskega parlamenta in Sveta 2000/60/ES (UL L 201, 1.8.2009, str. 36).
      
      
         
            PRILOGA
            NADZORNI SEZNAM SKRB VZBUJAJOČIH SNOVI IN SPOJIN ZA VODO, NAMENJENO ZA PREHRANO LJUDI
            
                        
                           Ime snovi / skupine snovi ali spojine / skupine spojin
                        
                     
                     
                        
                           Številka CAS
                        
                     
                     
                        
                           Številka EU
                        
                     
                     
                        
                           Orientacijska vrednost (ng/L)
                        
                     
                     
                        
                           Meja določljivosti
                            (1)
                           (ng/L)
                        
                     
                     
                        
                           Možna analizna metoda
                        
                     
                  
                        17-beta-estradiol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        –
                     
                  
                        nonilfenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Meja določljivosti, kot je opredeljena v členu 2, točka (2), Direktive 2009/90/ES.
            
               (2)  Ti snovi sta bili prej identificirani pod št. CAS 25154-52-3 in 104-40-5.